标题：葬书
作者简介：
郭璞(pú)（276年—324年），字景纯，河东闻喜县人（今山西省闻喜县），西晋建平太守郭瑗之子。东晋著名学者，既是文学家和训诂学家，又是道学术数大师和游仙诗的祖师，他还是中国风水学鼻祖，其所著《葬经》。西晋末年战乱将起，郭璞躲避江南，历任宣城、丹阳参军。 晋元帝时期，升至著作佐郎，迁尚书郎，又任将军王敦的记室参军。 324年，力阻驻守荆州的王敦谋逆，被杀，时年49岁。事后，郭璞被追赐为“弘农太守”。 晋明帝在玄武湖边建了郭璞的衣冠冢，名“郭公墩”。郭璞之子郭骜被封为临贺太守。 郭璞风水界泰山北斗，风水：气乘风则散，界水则止，山主人丁，水主财。风生水起鱼水堂五行属水主管财富、智慧。
《葬书》（晋）郭璞著
旧本题晋郭璞撰。璞有《雅注》，已著录。葬地之说，莫知其所自来。周官冢人、墓大夫之职称皆以族葬，是三代以上葬不择地之明证。《汉书·艺文志·形法家》始以宫宅地形与相人、相物之书并列，则其术自汉始萌，然尚未专言葬法也。《後汉书·袁安传》，载安父没，访求葬地，道逢三书生，指一处，当世为上公，安从之，故累世贵盛。是其术盛传於东汉以後。其特以是擅名者，则璞为最著。考璞本传，载璞从河东郭公受《青囊中书》九卷，遂洞天文五行卜筮之术。璞门人赵载尝窃《青囊书》为火所焚，不言其尝著《葬书》。《唐志》有《葬书地脉经》一卷，《葬书五阴》一卷，又不言为璞所作。惟《宋志》载有璞《葬书》一卷，是其书自宋始出，其後方技之家，竞相粉饰，遂有二十篇之多。蔡元定病其芜杂，为删去十二篇，存其八篇。吴澄又病蔡氏未尽蕴奥，择至纯者为内篇，精粗纯驳相半者为外篇，粗驳当去而姑存者为杂篇。新喻刘则章亲受之吴氏，为之注释。今此本所分内篇、外篇、杂篇，盖犹吴氏之旧本。至注之出於刘氏与否，则不可考矣。书中词意简质，犹术士通文义者所作。必以为出自璞手，则无可徵信。或世见璞葬母暨阳，卒远永患，故以是书归之欤。其中遗体受荫之说，使後世惑於祸福，或稽留而不葬，或迁徙而不恒，巳深为通儒所辟。然如乘生气一言，其义颇精。又所云葬者原其起，乘其止，乘风则散，界水则止诸条，亦多明白简当。王祎《青岩丛录》曰：择地以葬，其术本於晋郭璞。所著《葬书》二十篇，多後人增以谬妄之说。蔡元定尝去其十二而存其八。後世之为其术者分为二宗，一曰宗庙之法。始於闽中，其源甚远。至宋王伋乃大行。其为说主於星卦，阳山阳向，阴山阴向，不相乖错，纯取八卦五星以定生克之理。其学浙中传之，而用之者甚鲜。一曰江西之法。肇於赣人杨筠松，曾文迪及赖大有、谢子逸辈，尤精其学。其为说主於形势，原其所起，即其所止，以定位向，专指龙穴砂水之相配，而他拘泥在所不论。今大江以南无不遵之者。二宗之说虽不相同，然皆本於郭氏者也云云。是後世言地学者皆以璞为鼻祖。故书虽依托，终不得而废欤。据《宋志》本名《葬书》，後来术家尊其说者改名《葬经》。毛晋汲古阁刻本亦承其讹，殊为失考。今仍题旧名，以从其朔云。
----出《四库总目提要》
小说《盗墓笔记》中提到过的风水书。在大部分盗墓小说中都有提到。
《葬书》原文预览
葬者，藏也，乘生气也。  
夫阴阳之气，噫而为风，升而为云，降而为雨，行乎地中，谓之生气。
生气行乎地中，发而生乎万物。人受体于父母，本骸得气，遗体受荫。
盖生者，气之聚。凝结者成骨，死而独留。故葬者反气纳骨，以荫所生之道也。经云：气盛而应，鬼福及人。
是以铜山西崩，灵钟东应。木华于春，粟芽于室，气行于地中。其行也，因地之势。其聚也，因势之止。古人聚之使不散，行之使有止，故谓之风水。
风水之法，得水为上，藏风次之。气之盛而流行，而其余者犹有止，虽零散而其深者犹有聚。
经曰：外气横行，内气止生。盖言此也。经曰：浅深得乘，风水自成。
土者，气之母，有土斯有气。气者，水之母，有气斯有水。故藏于涸燥者宜深。藏于坦夷者宜浅。经曰：土行气行，物因以生。
葬山之法，势为难，形次之，方又次之。
夫千尺为势，百尺为形，势与形顺者，吉。势与形逆者，凶。势凶形吉，百福希一。势吉形凶，祸不旋日。千尺之势，委婉顿息，外无以聚内，气散于地中。经曰：不蓄之穴，腐骨之藏也。
上地之山，若伏若连，若原自天。若水之波，若马之驰，其来若奔，其止若尸。若怀万宝而燕息，若具万膳而洁斋，若橐之鼓，若器之贮，若龙若莺，或腾或盘，禽伏兽蹲，若万乘之尊也。
地势原脉，山势以原骨。委蛇东西，或为南北，宛委自复，回环重复，若踞而侯也，若揽而有也。若进而却，若止而深来，积止聚冲，阳和阴工，土厚水深， 郁草茂林，贵若千乘，富为万金。经曰：行止气蓄，化生万物。 为上地也，
地贵平夷，土贵有支。支之所起，气随而始，支之所终，气随而终。观支之法，隐隐隆隆，微妙玄通，吉在其中。
经曰：地有吉气，土随而起，支有止气，水随而比。势顺行动，回复始终，法葬其中，永吉无凶。
夫重冈叠阜，群垅众支，当择起特，大则特小，小则特大，参形杂势，主客同情，所不葬也。
夫支欲伏于地中， 垅欲峙于地上，，支陇之止，平夷如掌。故经云：支葬其巅，垅葬其麓，卜支如首，卜垅如脚。形势不经，气脱如逐。
夫人之葬，盖亦难矣。支垅之辨，眩目惑心，祸福之差，侯虏有间。
山者，势险而有也，法葬其所会。故葬者原其所始，乘其所止。审其所废，择其所相，避其所害。浅以乘之，深以取之，辟以通之，阖以固之。乘金相水， 穴土印木，外藏八风，内藏五行，天光下临，地德上载，阴阳冲和，五土四备，是以君子夺神功改天命。经曰：目力之功，工力之具，趋全避缺，增高益下，微妙在智，触类而长，玄通阴阳，功夺造化。
天光发新，朝海拱辰，龙虎抱卫，主客相迎，四势端明，五害不侵，十一不具，是谓其次。
经曰：山来水回，贵寿丰财。山囚流水，虏王灭侯。
夫土欲细而坚，润而不泽，裁肪切玉，备具五色。乾如穴粟，湿如割肉，水泉砂砾，皆为凶宅。
经曰：地有四势，气从后八方，故砂以左为青龙，右为白虎，前为朱雀，后为玄武。玄武垂头，朱雀翔舞，青龙蜿蜒，白虎顺俯。形势反此，法当破死。故虎蹲谓之衔尸，龙踞谓之嫉主，玄武不垂者拒尸，朱雀不舞者腾去。
盖噫气为能散生气，龙虎所以卫区穴。叠叠中阜，左空右缺，前旷后折，生气散于飘风。经曰：腾漏之穴，败椁之藏也。
土圭测其方位，玉尺度其遐迩。以支为龙虎者，来止迹乎冈阜，要如肘臂，谓之环抱。 以水为朱雀者，衰旺系乎形应，忌乎湍激，谓之悲泣。
朱雀源于生气，派于未盛，朝于大旺，泽于将衰，流于囚谢，以返不绝。法每一折，储而后泄，洋洋悠悠，顾我欲流，其来无源，其去无流。
经曰：外气所以聚内气，过水所以止来龙，千尺为势，百尺为形，势来行止，前亲后倚，为吉藏也。
势如万马，自天而下，其葬王者。势如巨浪，重巅叠嶂千乘之葬。势如降龙，水绕云从，爵禄三公。势如重屋，茂草乔水，开府建国。势如惊蛇，屈曲徐斜，灭国亡家。势如戈矛，兵死刑囚。势如流水，生人皆鬼。形如负扆，有陇中峙，法葬其止。
王侯崛起，形如燕巢，法葬其凹。胙土分茅。形如侧垒，后冈远来，前应曲回，九棘三槐。形如覆釜，其巅可富。形如植冠，永昌且欢。形如投算，百事昏乱。形如乱衣，妒女淫妻。形如灰囊，灾舍焚仓。形如覆舟，女病男囚。形如横几，子灭孙死。形如卧剑，诛夷逼偕。形如仰刃，凶祸伏逃。牛卧马驰，鸾舞凤飞，螣蛇委蛇，鼋鼍鳖龟，以水别之，牛富凤贵，螣蛇凶危，形类百动，葬皆非宜，四应前接，法同忌之。
山之不可葬者五：气以生和，而童山不可葬也。气因势来，而断山不可葬也。气因上行，而石山不可葬也。气以势止，而过山不可葬也。气以龙会，而独山不可葬也。经曰：童断石过独，生新凶，消已福。
穴有三吉，葬有六凶。藏神合朔，神遁鬼避，一吉也。阴阳冲和，五土四备，二吉也。目力之功，工力之具趋全避缺，增高益下，三吉也。阴阳差错为一凶，岁时之乖为二凶，力小图大为三凶，凭恃福力为四凶，僭上逼下为 五凶，变应怪异为凶。 经曰：穴吉葬凶，与弃尸同。
经曰：势止昂，前涧后冈。龙首之频，鼻颡吉昌，角自灭亡。耳至侯王，唇死其伤。宛而中蓄，谓之龙腹，其脐深凹，必后世昌。伤其胸肋，朝穴其哭，是以祸不旋日。经曰：葬山之法，若乎谷中，官应速也。